**Rakvere Spordikeskus**

**Pakkumismenetluse kutse**

**Ruumide ja rajatiste broneerimissüsteemi kasutamise pilveteenuse tellimine.**

Rakvere Spordikeskus kuulutab välja pakkumismenetluse **„****Ruumide ja rajatiste broneerimissüsteemi kasutamise pilveteenuse tellimine“.**

1. **PAKKUMISMENETLUSE ISELOOMUSTUS**
	1. Pakkumismenetluse kutse esitaja:

Nimi: Rakvere Spordikeskus

Aadress: Kastani pst 12, 44308 Rakvere, Eesti Vabariik

* 1. Pakkumismenetluse eest vastutav isik:

nimi: Ave Sats

telefon: +372 5121742;

e-post: ave.sats@rakverespordikeskus.ee

* 1. Pakkumismenetluse objekti kirjeldus: Rakvere Spordikeskus korraldab pakkumismenetluse eesmärgiga sõlmida ruumide ja rajatise broneerimissüsteemi kasutamise litsentsi leping (sh kasutajatugi). Broneerimissüsteem loob ülevaate Rakvere linna hallatavate asutuste ruumide ja rajatiste broneeringutest, klientidest ja vabadest pindadest. Broneerimissüsteemi kasutusele võtmise eesmärk u 45-le ruumile on lihtsustada ja efektiivistada tööprotsesse ja luua läbipaistvust arveldamise alustel.
	2. Süsteemi juurutamise ja kasutuselevõtu tähtaeg: 30. august 2025. a.
1. **Teenuse kirjeldus**
	1. Broneerimissüsteemi lähteülesanne on kirjeldatud Lisa 1.
2. **Pakkuja kõrvaldamine, tehnilisele ja kutsealasele pädevusele esitatavad tingimused ja nõutavad dokumendid.**
	1. Pakkuja kinnitab pakkumuses sisalduva vabas vormis kinnitusega riigihangete seaduse § 95 lg 1 ja lg 4 p 3-12 nimetatud kõrvaldamise aluste puudumist.
	2. Pakkuja, kes peab oma asukohamaa seaduste kohaselt olema registreeritud äriregistris või erialases registris, esitab sellekohase kehtiva registritunnistuse või kehtiva koopia vastavast registritunnistusest. Registritunnistust ei pea esitama Eesti äriregistris registreeritud pakkuja.
	3. Pakkuja poolt pakutav teenus peab vastama käesolevas dokumendi Lisa 1 toodud lähteülesandele, millise asjaolu vastavust kontrollib pakkumismenetluse kutse esitaja.
3. **Nõuded pakkumusmenetluse objektile**
	1. Üldnõuded pakkujale:
		1. Vähemalt viie kohaliku omavalitsuse/ või omavalitsuse hallatava asutuse või riigiasutuse broneerimissüsteemi juurutamise ja tugiteenuse osutamise kogemus. Palume esitada referentsasutuste nimekiri.
		2. Pakkuja viimase kolme aasta keskmine aastane käive hanke objektiga võrreldavalt teenuselt peab olema aastane käive 40000 eurot.
4. **Pakkumuse esitamine**

5.1. Pakkumus ja selle juurde kuuluvad dokumendid peavad olema vormistatud eesti või inglise keeles.

5.2. Pakkumus peab olema alla kirjutatud pakkuja seadusliku esindaja või tema volitatud isiku poolt. Volitatud isiku poolt esitatud pakkumuse korral peab olema pakkumusele lisatud vähemalt kirjalikus vormis vastav volikiri.

5.3. Pakkumuses peab sisalduma:

5.3.1. pakkuja nimi, aadress, registrikood;

5.3.2. pakkumuse hind arvestades alusdokumentides olevaid nõudeid ja alusdokumentides mitteolevaid nõudeid, mis on teenuse eesmärgipäraseks osutamiseks vajalikud.

5.4. Hinnapakkumine tuleb esitada vastavalt hinnastamise vormile (Lisa 2) järgnevas jaotuses:

- broneerimissüsteemi seadistamise tasu;

- juurutamise tasu;

- süsteemi administraatorite koolitamise tasu;

- süsteemi kasutamise kuutasu vastavalt ruumide arvule;

- kasutajatoe tasu;

- iga lisanduva ruumi/objekti tasu peale süsteemi juurutamist.

Kui mõne eelnevas loetelus nimetatud maksumuse osa hind on lahutamatu teisest osast (n. kuutasu sisaldab kasutajatoe tasu), siis võib pakkuja need hinnastamise vormil (Lisa 2) liita. Sellisel juhul tuleb pakkujal teha ka vastav märge lahtrisse. Juhul, kui kaks maksumuse osa on hinnastamise vormil (Lisa 2) liidetud, siis maksumus kanda ainult ühte lahtrisse ning teiste liidetud osade lahtritesse märkida „0“.

Pakkumuse hind tuleb esitada eraldi käibemaksuta ja käibemaksuga. Mittekäibemaksukohuslasest pakkuja puhul käibemaksu pakkumusele ei lisata.

5.5. **Pakkumuse esitamise tähtaeg on 16. juuni 2025. a kell 08.00.**

5.6. Pakkumus tuleb esitada elektrooniliselt ja allkirjastatult Rakvere Spordikeskuse e-posti aadressile ave.sats@rakverespordikeskus.ee, pealkirjaga „**Ruumide ja rajatiste broneerimissüsteemi kasutamise pilveteenuse tellimine. Mitte avada enne 16. juuni 2025. a. kell 09.00“.** Paberkandjal pakkumused tagastatakse pakkujale ilma avamata.

1. **Pakkumuste hindamine**
	1. Vajadusel otsustab Rakvere Spordikeskus pakkujatega edasiste läbirääkimiste pidamise ja määrab läbirääkimisi pidavad isikud.
	2. Läbirääkimisi peetakse lepingu ennetähtaegse ülesütlemise, kasutajate ja objektide lisamise ja eemaldamise tingimuste üle.
	3. Pakkumismenetluse dokumentides reguleerimata küsimustes jõutakse pakkujaga kokkuleppele läbirääkimiste teel.
	4. Pakkumismenetluse kutse esitaja jätab endale õiguse lükata pakkumused tagasi, kui pakutud maksumus ületab oluliselt selleks eelarves planeeritud summat.
2. **Lepingu sõlmimine**
	1. Rakvere Spordikeskus teeb edukaks tunnistatud pakkumuse esitanud pakkujale ettepaneku litsentsilepingu sõlmimiseks. Lepingu sõlmimise aluseks on käesolevad pakkumismenetluse dokumendid, edukaks tunnistatud pakkumus ning võimalikel läbirääkimistel kokkulepitud tingimused.

 7.2. Leping sõlmitakse perioodiks 1 (üks) aasta. Leping pikeneb 1 (ühe) korra automaatselt 1 (ühe) aasta võrra, kui kumbki pool ei teata vähemalt 30 päeva enne 1 (ühe) aastase perioodi täitumist ette pikendamise mitte soovimisest.